title: Rozhodnutie Rady 2010/677/SZBP z  8. novembra 2010 , ktorým sa zrušuje spoločná pozícia 98/409/SZBP týkajúca sa Sierra Leone

text:
               10.11.2010

               SK

               Úradný vestník Európskej únie

               L 292/39

         ROZHODNUTIE RADY 2010/677/SZBP
   z 8. novembra 2010,
   ktorým sa zrušuje spoločná pozícia 98/409/SZBP týkajúca sa Sierra Leone
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 29. júna 1998 spoločnú pozíciu 98/409/SZBP týkajúcu sa Sierra Leone (1) s cieľom vykonať opatrenia uložené rezolúciou Bezpečnostnej rady Organizácie Spojených národov (ďalej len „BR OSN“) č. 1171 (1998).

               (2)

               Rada prijala 28. januára 2008 spoločnú pozíciu 2008/81/SZBP, ktorou sa mení a dopĺňa spoločná pozícia 98/409/SZBP (2), s cieľom vykonať opatrenia uložené rezolúciou BR OSN č. 1793 (2007), ktorou sa ustanovuje výnimka z opatrení uložených na základe odseku 5 rezolúcie BR OSN č. 1171 (1998).

               (3)

               Bezpečnostná rada Organizácie Spojených národov prijala 29. septembra 2010 rezolúciu č. 1940 (2010), ktorou sa zrušuje rezolúcia BR OSN č. 1171 (1998).

               (4)

               Spoločná pozícia 98/409/SZBP by sa preto mala zrušiť,

         PRIJALA TOTO ROZHODNUTIE:
   Článok 1
   Spoločná pozícia 98/409/SZBP sa týmto zrušuje.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 8. novembra 2010

            Za Radu

            predseda

         M. WATHELET

      (1)  Ú. v. ES L 187, 1.7.1998, s. 1.

      (2)  Ú. v. EÚ L 24, 29.1.2008, s. 54.


title: 2007/424/ES: Rozhodnutie Komisie z  18. júna 2007 , ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu určitej upravenej alebo konzervovanej kukurice cukrovej v podobe zrna s pôvodom v Thajsku

text:
               20.6.2007

               SK

               Úradný vestník Európskej únie

               L 159/42

      ROZHODNUTIE KOMISIE

   z 18. júna 2007,
   ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu určitej upravenej alebo konzervovanej kukurice cukrovej v podobe zrna s pôvodom v Thajsku
   (2007/424/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   POSTUP

               (1)

               Nariadením (ES) č. 1888/2006 (2) Komisia uložila dočasné antidumpingové clá na dovoz určitej upravenej alebo konzervovanej kukurice cukrovej v podobe zrna s pôvodom v Thajsku do Spoločenstva.

               (2)

               Po prijatí dočasných antidumpingových opatrení Komisia pokračovala v prešetrovaní dumpingu, ujmy, príčinných súvislostí a záujmu Spoločenstva. Konečné zistenia a závery prešetrovania sú stanovené v nariadení Rady (ES) č. 682/2007 (3), ktorým sa ukladá konečné antidumpingové clo a s konečnou platnosťou sa vyberá dočasné clo uložené na dovoz určitej upravenej alebo konzervovanej kukurice cukrovej v podobe zrna s pôvodom v Thajsku.

               (3)

               Prešetrovaním sa potvrdili dočasné zistenia poškodzujúceho dumpingu týkajúce sa dovozu určitej upravenej alebo konzervovanej kukurice cukrovej v podobe zrna s pôvodom v Thajsku.

         B.   ZÁVÄZKY

               (4)

               Po prijatí dočasných antidumpingových opatrení ponúkli dvaja spolupracujúci vyvážajúci výrobcovia v Thajsku cenové záväzky v súlade s článkom 8 ods. 1 základného nariadenia.

               (5)

               V týchto záväzkoch ponúkli vyvážajúci výrobcovia predaj príslušného výrobku, definovaného v nariadení (ES) č. 682/2007, v rámci množstvového stropu za ceny na úrovni, ktorá odstraňuje poškodzujúci vplyv dumpingu, alebo za vyššie ceny. Rozsah druhov výrobku, na ktoré sa vzťahujú záväzky sa obmedzuje na druhy, ktoré boli vyvážané každým z príslušných vyvážajúcich výrobcov v reprezentatívnych množstvách počas obdobia prešetrovania. Vzhľadom na to, že počas obdobia prešetrovania existovali výrazné cenové rozdiely medzi jednotlivými druhmi výrobku, bola pre každý druh výrobku, na ktorý sa vzťahuje záväzok, ponúknutá odlišná minimálna dovozná cena.

               (6)

               Vyvážajúci výrobcovia v záväzkoch ponúkli obmedziť vývoz do Spoločenstva do určitého množstvového stropu, keďže počas obdobia prešetrovania nepredávali iba príslušný výrobok, ktorý sami vyrábali, ale aj príslušný výrobok, ktorý vyrábali iní výrobcovia. Množstvový strop pre každého vyvážajúceho výrobcu bol stanovený na úrovni zodpovedajúcej množstvu príslušného výrobku, ktoré tento výrobca vyrobil a vyviezol do Spoločenstva počas obdobia prešetrovania. Dovoz príslušného výrobku nad rámec množstvového stropu alebo mimo rozsahu záväzkov bude podliehať uplatniteľnému antidumpingovému clu.

               (7)

               Okrem toho vyvážajúci výrobcovia s cieľom znížiť riziko porušenia cien prostredníctvom krížovej kompenzácie cien ponúkli, že nebudú predávať výrobok, na ktorý sa vzťahujú záväzky, tým istým zákazníkom v Európskom spoločenstve, ktorým predávajú iné výrobky.

               (8)

               Vyvážajúci výrobcovia tiež poskytnú Komisii pravidelné a podrobné informácie, ktoré sa týkajú ich vývozu do Spoločenstva, aby Komisia mohla záväzky efektívne monitorovať. Okrem toho štruktúra predaja týchto spoločností je taká, že Komisia považuje riziko obchádzania dohodnutých záväzkov za obmedzené.

               (9)

               Po zverejnení ponúknutých záväzkov malo výrobné odvetvie Spoločenstva, ktoré je navrhovateľom, námietky voči týmto ponúknutým záväzkom. Výrobné odvetvie Spoločenstva argumentovalo, že ceny príslušného výrobku sú nestále a príslušný výrobok teda nie je vhodný na záväzky. Okrem toho výrobné odvetvie Spoločenstva argumentovalo, že vzhľadom na to, že vyvážajúci výrobcovia predávali spolu s výrobkom, na ktorý sa vzťahujú záväzky, iné výrobky tým istým zákazníkom v Európskom spoločenstve, existuje vysoké riziko krížovej kompenzácie, t. j. výrobky, na ktoré sa nevzťahujú záväzky, sa môžu predávať za umelo nízke ceny s cieľom kompenzovať minimálne ceny za výrobky, na ktoré sa vzťahujú záväzky. Z týchto dôvodov výrobné odvetvie Spoločenstva usúdilo, že záväzky by boli v tomto prípade neprimeraným opatrením.

               (10)

               Malo by sa poznamenať, že informácia o nestálosti cien predložená výrobným odvetvím Spoločenstva nebola evidentná. Priemerné ceny uplatňované v Spoločenstve výrobcami vo výrobnom odvetví Spoločenstva v skutočnosti boli v posudzovanom období tohto antidumpingového prešetrovania relatívne stále. Hoci výrobné odvetvie Spoločenstva tvrdilo, že ceny v niektorých členských štátoch boli nestálejšie než v iných, uznalo, že tieto údaje boli výrazne ovplyvnené dumpingovými cenami thajských vývozcov. V tejto súvislosti by sa malo poznamenať, ako sa uvádza v odôvodnení 5, že ponúknuté minimálne dovozné ceny a antidumpingové clá uplatniteľné nad rámec množstvového stropu alebo mimo rozsahu záväzkov odstraňujú poškodzujúci vplyv dumpingu a v skutočnosti môžu na trhu zaviesť prvok stability.

               (11)

               Pokiaľ ide o riziko krížovej kompenzácie, ako sa uvádza v odôvodnení 7, záväzky obsahujú ustanovenie, podľa ktorého vyvážajúci výrobcovia ponúkajú nepredávať iné výrobky tomu istému zákazníkovi v Európskom spoločenstve, ktorému sa predáva výrobok, na ktorý sa vzťahujú záväzky. Z tohto dôvodu ponúkané záväzky toto riziko dostatočne obmedzujú.

               (12)

               Na základe uvedeného sú záväzky ponúknuté thajskými vyvážajúcimi výrobcami prijateľné.

               (13)

               Aby Komisia mohla účinne monitorovať, či spoločnosti plnia záväzky, pri predkladaní žiadosti o prepustenie do voľného obehu príslušnému colnému orgánu bude oslobodenie od cla závisieť i) od predloženia faktúry súvisiacej so záväzkami obsahujúcej minimálne údaje uvedené v prílohe II k nariadeniu (ES) č. 682/2007; ii) od skutočnosti, že dovezený tovar je vyrobený, odoslaný a fakturovaný priamo uvedenými spoločnosťami prvému nezávislému zákazníkovi v Spoločenstve, a iii) od skutočnosti, že tovar deklarovaný a predložený colným orgánom presne zodpovedá opisu na faktúre súvisiacej so záväzkom. Ak takáto faktúra nebude predložená, alebo nebude zodpovedať výrobku predloženému colnému orgánu, bude ako náhrada splatná primeraná čiastka antidumpingového cla.

               (14)

               S cieľom zabezpečiť rešpektovanie záväzkov boli dovozcovia v uvedenom nariadení upozornení, že nesplnenie podmienok stanovených v tomto nariadení alebo odvolanie prijatia záväzkov Komisiou môže viesť k vzniku colného dlhu za príslušné transakcie.

               (15)

               V prípade porušenia alebo odvolania záväzkov alebo v prípade odvolania prijatia záväzkov Komisiou sa podľa článku 8 ods. 9 základného nariadenia automaticky uplatňuje antidumpingové clo uložené v súlade s článkom 9 ods. 4 základného nariadenia,

         ROZHODLA TAKTO:
   Článok 1
   Týmto sa prijímajú záväzky ponúknuté ďalej uvedenými vyvážajúcimi výrobcami v súvislosti s antidumpingovým konaním týkajúcim sa dovozu určitej upravenej alebo konzervovanej kukurice cukrovej v podobe zrna s pôvodom v Thajsku.

               Krajina

               Spoločnosť

               Doplnkový kód Taric

               Thajsko

                           Malee Sampran Public Co., Ltd, Abico Bldg. 401/1 Phaholyothin Rd., Lumlookka,

                           Pathumthani 12130

               A790

                           Sun Sweet Co., Ltd, 9 M 1, Sanpatong, Chiangmai,

                           Thajsko 50120

               A792

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 18. júna 2007

            Za Komisiu

         Peter MANDELSON

            člen Komisie

      (1)  Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).

      (2)  Ú. v. EÚ L 364, 20.12.2006, s. 68.

      (3)  Pozri stranu č. 14 tohto Úradného vestníka.


title: 2005/535/ES: Rozhodnutie Európskeho parlamentu z 12. apríla 2005 o absolutóriu na plnenie všeobecného rozpočtu Európskej únie za rozpočtový rok 2003, Oddiel VI – Európsky hospodársky a sociálny výbor

text:
               27.7.2005

               SK

               Úradný vestník Európskej únie

               L 196/50

      ROZHODNUTIE EURÓPSKEHO PARLAMENTU

   z 12. apríla 2005
   o absolutóriu na plnenie všeobecného rozpočtu Európskej únie za rozpočtový rok 2003, Oddiel VI – Európsky hospodársky a sociálny výbor
   (2005/535/ES)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2003 (1),
   so zreteľom na výkaz príjmov a výdavkov a súvahu za rozpočtový rok 2003 (C6-0019/2005),
   so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií (2),
   so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES (3),
   so zreteľom na článok 272 ods. 10 a články 275 a 276 Zmluvy o ES,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na článok 50, článok 86 odsek 4 a články 145, 146 a 147,
   so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),
   so zreteľom na článok 71 a prílohu V rokovacieho poriadku,
   so zreteľom na správu Výboru pre rozpočtovú kontrolu (A6-0066/2005),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium na plnenie rozpočtu za rozpočtový rok 2003;

               2.

               predkladá svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a priložené uznesenie Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov a Ombudsmanovi a aby zabezpečil ich uverejnenie v Úradnom vestníku Európskej únie (séria L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 54, 28.2.2003, s. 1.

      (2)  Ú. v. EÚ C 293, 30.11.2004, s. 1.

      (3)  Ú. v. EÚ C 294, 30.11.2004, s. 99.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.

         UZNESENIE EURÓPSKEHO PARLAMENTU,
      ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2003, Oddiel VI – Európsky hospodársky a sociálny výbor
      EURÓPSKY PARLAMENT,
      so zreteľom na všeobecný rozpočet Európskej únie na rozpočtový rok 2003 (1),
      so zreteľom na výkaz príjmov a výdavkov a súvahu za rozpočtový rok 2003 (C6-0019/2005),
      so zreteľom na výročnú správu Európskeho dvora audítorov za rozpočtový rok 2003, spolu s odpoveďami kontrolovaných inštitúcií (2),
      so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov v súlade s článkom 248 Zmluvy o ES (3),
      so zreteľom na článok 272 ods. 10 a články 275 a 276 Zmluvy o ES,
      so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na článok 50, článok 86 odsek 4 a články 145, 146 a 147,
      so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),
      so zreteľom na článok 71 a prílohu V rokovacieho poriadku,
      so zreteľom na správu Výboru pre rozpočtovú kontrolu (A6-0066/2005),
      Výročná správa Európskeho dvora audítorov (EDA)

                  1.

                  konštatuje, že Európsky hospodársky a sociálny výbor (EHSV) spravoval rozpočet vo výške 81 166 960 EUR, z čoho 98,12 % (79 642 494 EUR) bolo viazaných rozpočtových prostriedkov a 92,77 % (73 889 949,11 EUR) sa minulo do 31. decembra 2003;

                  2.

                  víta skutočnosť, že EDA po prvý raz vyhodnotil kontrolné prostredie všetkých inštitúcií jednotlivo a svoje zistenia uverejnil v osobitnej časti;

                  3.

                  berie ne vedomie, že viacero ustanovení, ktoré umožnia správne fungovanie dozorného a kontrolného prostredia, nebolo vykonaných pred rokom 2004;

                  4.

                  berie na vedomie vysvetlenie, ktoré poskytol EHSV, že „prioritou muselo byť vytvorenie základných prvkov regulačného rámca (napr. vnútorných finančných pravidiel EHSV) a určenie účastníkov finančných operácií“; konštatuje, že vnútorné finančné pravidlá boli prijaté 8. januára 2003;

                  5.

                  konštatuje, že v roku 2003 nebolo dodržaných v oblasti verejného zaobstarávania viacero požiadaviek nariadenia o rozpočtových pravidlách; vyzýva EDA, aby preskúmal oznámené zlepšenia vo svojej správe o audite za rok 2004;

                  6.

                  víta skutočnosť, že nový systém personálneho manažmentu a vyplácania miezd bol zavedený začiatkom roku 2004;

                  7.

                  víta skutočnosť, že EHSV, hoci s oneskorením, zrušil zálohový účet na vyplácanie príspevkov pre členov začiatkom roku 2004;

                  8.

                  pripomína EHSV, že v rámci minuloročného postupu udelenia absolutória sa verejne zaručil, že „… sa nevyskytnú ďalšie nezrovnalosti s ohľadom na náhradu cestovných nákladov“ (6); kritizuje preto EHSV, že EDA našiel dôkazy o tom, že v troch prípadoch boli členom vyplatené cestovné príspevky vo výške rovnajúcej sa dvojnásobku sumy stanovenej v interných pravidlách EHSV; berie na vedomie, že EHSV medzičasom objasnil pravidlá náhrady cestovných nákladov; vyzýva EDA, aby sa naďalej zaoberal zisteniami v správe o udeľovaní absolutória za rok 2004;

                  9.

                  berie na vedomie, že Európsky úrad boja proti podvodom (OLAF) dokončil vyšetrovanie obvinení, ktoré sa týkali možného zneužívania systému EHSV pre náhradu cestovných nákladov členom; OLAF našiel dôkaz „dvojitej náhrady“ a preto predložil svoje zistenia belgickému prokurátorovi; počas vyšetrovania EHSV plne spolupracoval s OLAF; OLAF nespochybnil systém finančného hospodárenia EHSV;

            Ďalšie kroky po udelení absolutória za rok 2002

                  10.

                  berie na vedomie, že správa o vnútornom audite, pokiaľ ide o budovu Belliard, „… neodhalila žiadne podvodné konanie … Uznáva tiež hodnotu projektu budovy pre výbory a správnu výšku ceny, za ktorú bola budova nadobudnutá“ (7), audit však zistil isté nedostatky v súvislosti s spravovaním určitých stavebných prác;

                  11.

                  víta pripravenosť EHSV podávať správy o opatreniach prijatých v nadväznosti na odporúčania interného audítora; okrem toho, EHSV predloží príslušnému parlamentnému výboru 9. správu o činnosti o budove Belliard;

            Výročná správa o činnosti povoľujúceho úradníka a výročná správa interného audítora

                  12.

                  víta skutočnosť, že EHSV postúpil výročnú správu povoľujúceho úradníka, ku ktorej bolo priložené podpísané vyhlásenie o vierohodnosti;

                  13.

                  víta skutočnosť, že EHSV postúpil Výboru pre rozpočtovú kontrolu zhrnutie výročnej správy vnútorného audítora; berie v tejto súvislosti na vedomie, že vnútorný audítor:

                              —

                              vytvoril kontrolný zoznam na uplatňovanie ustanovení nariadenia o rozpočtových pravidlách,

                              —

                              odporučil upresniť postup menovania účastníkov finančných operácií,

                              —

                              odporučil stanovenie štvrťročných plánov výdavkov,

                              —

                              odporučil vypracovanie úplných finančných a zmluvných spisov,

                              —

                              odporučil uverejniť na intranete úplný finančný a právny rámec s cieľom zjednodušiť finančné hospodárenie,

                              —

                              vytvoril osobitné odporúčania pre sektory s rozpočtovými činnosťami vrátane akčných plánov na rok 2004;

                  14.

                  sa bude týmito odporúčaniami zaoberať vo svojej správe o absolutóriu za rok 2004;

            Ďalšie poznámky

                  15.

                  vyzýva EHSV na zlepšenie svojho kreditu na verejnosti ako orgánu zastupujúceho občiansku spoločnosť; vyzýva EHSV, aby využil prostriedky porovnávania na dosiahnutie merateľného pokroku;

                  16.

                  blahoželá EHSV k rozsiahlej prípravnej práci, ktorú vykonal v roku 2003 pri prípravách na rozšírenie; prijaté opatrenia bude hodnotiť vo svojej správe o udelení absolutória za rok 2004;

                  17.

                  žiada EHSV, aby načas vyhodnotil dôsledky nového nariadenia o rozpočtových pravidlách pre svoju administratívnu a politickú činnosť vzhľadom na revíziu nariadenia v rokoch 2005/2006 a aby podal Európskemu parlamentu správu o svojich zisteniach.

         (1)  Ú. v. EÚ L 54, 28.2.2003, s. 1.

         (2)  Ú. v. EÚ C 293, 30.11.2004, s. 1.

         (3)  Ú. v. EÚ C 294, 30.11.2004, s. 99.

         (4)  Ú. v. ES L 248, 16.9.2002, s. 1.

         (5)  Ú. v. ES L 356, 31.12.1977, s. 1.

         (6)  Prijaté texty, 21.4.2004, P5_TA(2004) 0342.

         (7)  Odpoveď na písomnú otázku č. 3.


title: 2013/572/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej environmentálnej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/216

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej environmentálnej agentúry za rozpočtový rok 2011
   (2013/572/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej environmentálnej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0070/2013),

               1.

               udeľuje absolutórium výkonnej riaditeľke Európskej environmentálnej agentúry za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnej riaditeľke Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 80.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 126, 21.5.2009, s. 13.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej environmentálnej agentúry za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (4), a najmä na jeho článok 13,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0070/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskej environmentálnej agentúry (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže rozpočet agentúry na rozpočtový rok 2011 predstavoval 62,2 milióna EUR;

                  C.

                  keďže Európsky úrad pre boj proti podvodom (OLAF) začal interné vyšetrovanie týkajúce sa agentúry,

         Rozpočtové a finančné hospodárenie

                  1.

                  na základe ročnej účtovnej závierky konštatuje, že dotácia Komisie poskytnutá agentúre na rok 2011 predstavovala 35 445 155,69 EUR v porovnaní s 34 674 450,58 EUR v roku 2010, a že celkové príjmy predstavovali 44 447 489,45 EUR (45 550 051,50 EUR v roku 2010); vyjadruje spokojnosť s tým, že bolo obsadených 132 zo 134 dostupných pracovných miest, a poznamenáva, že do konca roka 2011 bolo prijatých 82 zmluvných zamestnancov a vyslaných národných expertov;

                  2.

                  na základe správy Dvora audítorov konštatuje, že agentúra vykonala platbu medzinárodnej environmentálnej organizácii vo výške 6 061 EUR, ktorá súvisela s účasťou zamestnancov agentúry na expedíciách organizovaných touto organizáciou vo februári a máji 2011; konštatuje, že na tieto expedície sa nekonala verejná súťaž a nebola na ne vypracovaná nijaká zmluva; konštatuje, že agentúra uhradila cestovné náklady vo výške 11 625 EUR; berie na vedomie zistenia Dvora audítorov, že výkonná riaditeľka agentúry bola členom správcovskej rady tejto medzinárodnej environmentálnej organizácie do apríla 2011, a že toto mohlo predstavovať konflikt záujmov;

                  3.

                  uznáva, že výkonná riaditeľka odstúpila zo správcovskej rady druhej organizácie, keď bola v apríli 2011 informovaná o možnom vnímaní konfliktu záujmov zo strany Dvora audítorov;

         Verejné obstarávanie

                  4.

                  agentúra mu bližšie objasnila svoje zmluvné vzťahy s dánskou spoločnosťou Ace&Ace, ktorá je zameraná na výrobu videonahrávok a sídli v Kodani; konštatuje, že v roku 2011 zadala spoločnosti Ace&Ace zákazku na výrobu videonahrávok (EEA/COM/10/001 – časť 5) s rozpočtovým stropom 1 000 000 EUR po otvorenej výzve na predkladanie ponúk; zdôrazňuje, že kritériá na udelenie zákazky sa výrazne líšili od kritérií platných pri predošlej zákazke týkajúcej sa videoprodukcie (EEA/CCA/07/001 – časť 1) a obsahovali zúžené kritériá, napr. prístup k službám videostrihu v blízkosti EEA; berie na vedomie vyhlásenie výkonnej riaditeľky (6) podľa ktorého sa na tomto výberovom konaní zúčastnilo 16 spoločností, ktoré sídlia v blízkosti agentúry a 15 z nich spĺňalo všetky kritériá; agentúra mu poskytla zoznam s menami a adresami všetkých účastníkov výberového konania EEA/COM/10/001;

                  5.

                  konštatuje, že na základe otvoreného výberového konania bola v roku 2007 uzatvorená zmluva so spoločnosťou N1 Creative so sídlom v Londýne, ktorá zabezpečenie niektorých služieb zverila formou subdodávok spoločnosti Ace&Ace; upozorňuje na skutočnosť, že už v rokoch 2007 – 2008 agentúra a spoločnosť Ace&Ace uzavreli dve zmluvy v celkovej hodnote 101 000 EUR bez toho, aby prešli procesom verejného obstarávania, pričom však boli dodržané vykonávacie pravidlá nariadenia o rozpočtových pravidlách (výhradné práva); berie na vedomie podrobnosti, ktoré oznámila orgánu udeľujúcemu absolutórium týkajúce sa počtu a typu projektov, ktoré boli v rámci tejto zmluvy pridelené na jednej strane spoločnosti N1 Creative a na druhej strane spoločnosti Ace&Ace;

                  6.

                  výkonná riaditeľka agentúry ho informovala (7), že úrad OLAF práve tieto zákazky na výrobu videonahrávok vyšetruje;

         Transparentnosť

                  7.

                  berie na vedomie nález Dvora audítorov, že agentúra v posledných rokoch značne zlepšila transparentnosť postupov prijímania zamestnancov; konštatuje však, že naďalej pretrváva zmätok medzi kritériami oprávnenosti a výberovými kritériami, pokiaľ ide o príslušné roky odbornej praxe; ďalej poznamenáva, že neboli nájdené žiadne dôkazy, že obsah a hraničné body pre písomné testy boli stanovené pred preskúmaním žiadostí;

                  8.

                  konštatuje, že agentúra začala proces vykonávania odporúčaní Dvora audítorov;

         Výkonnosť

                  9.

                  zdôrazňuje, že Komisia musí vykonávať svoju úlohu dohľadu prostredníctvom zastúpenia v správnej rade a predsedníctve agentúry v rámci limitov stanovených v nariadení (ES) č. 401/2009 a pri náležitom zohľadnení právnej autonómie agentúry a že Európsky parlament musí byť pravidelne informovaný;

                  10.

                  víta skutočnosť, že činnosti zamestnancov a vedenia agentúry, postupy kontroly kvality, produkty a služby, administratívne služby a služby súvisiace s budovami sú zlúčené do jedinej strategickej oblasti v rámci stratégie EEA na roky 2009 – 2013;

         Konflikty záujmov

                  11.

                  uznáva, že správna rada a agentúry a administratíva posilnila postupy agentúry v prípade konfliktu záujmov tak, aby sa predišlo akýmkoľvek problémom v budúcnosti; berie na vedomie zavedenie ex ante schvaľovania správnou radou členstva výkonného riaditeľa v externých komisiách a poradných orgánoch;

                  12.

                  berie na vedomie zavedenie formulára, ktorý budú podpisovať konzultanti a dodávatelia, o ich právach a povinnostiach, pričom týmto uznajú, že sa zdržia akéhokoľvek správania alebo konania, ktoré môže narušiť ich nezávislosť alebo nepriaznivo vplývať na ich postavenie, ich prácu alebo obraz Európskej únie;

                  13.

                  víta nové postupy, ktoré schválila správna rada agentúry na svojom 65. zasadnutí dňa 12. decembra 2012, najmä:

                              —

                              školenia o predchádzaní konfliktu záujmov v školiacom programe pre nových zamestnancov,

                              —

                              požiadavka na podpísanie formuláru A1 „Povinnosti úradníkov európskej environmentálnej agentúry a ostatných zamestnancov podľa služobného poriadku a podmienok zamestnávania“ a potvrdenie prijatia výtlačku služobného poriadku a podmienok zamestnávania ostatných zamestnancov Európskej únie,

                              —

                              školenia o etike a bezúhonnosti, pokiaľ ide o povinnosti a záväzky zamestnancov, a postupe hlásenia nedostatkov (mechanizmus informátorstva),

                              —

                              prijatie zamestnancami výtlačku európskeho kódexu dobrej správnej praxe a rozhodnutia správnej rady z 22. júna 2004 o vykonávaní tohto kódexu v agentúre,

                        potvrdzuje, že ho agentúra informovala o vykonávaní uvedených politík a postupov, ako aj o ďalšom vývoji, pokiaľ ide o riešenie konfliktov záujmov;

                  14.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 80.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 126, 21.5.2009, s. 13.

         (5)  Ú. v. ES L 357, 31.12.2002, s. 72.

         (6)  Pozri odpovede výkonnej riaditeľky Európskej environmentálnej agentúry počas vypočutia týkajúceho sa udelenia absolutória decentralizovaným agentúram EÚ za rok 2011, ktoré 24. januára 2013 usporiadal Výbor pre kontrolu rozpočtu.

         (7)  Tamtiež.

         (8)  Prijaté texty, P7_TA(2013)0134 (pozri stranu 374 tohto úradného vestníka).


title: 2007/672/ES,Euratom: Rozhodnutie Rady z  15. októbra 2007 , ktorým sa vymenúva jeden rakúsky člen Európskeho hospodárskeho a sociálneho výboru

text:
               20.10.2007

               SK

               Úradný vestník Európskej únie

               L 277/22

      ROZHODNUTIE RADY

   z 15. októbra 2007,
   ktorým sa vymenúva jeden rakúsky člen Európskeho hospodárskeho a sociálneho výboru
   (2007/672/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na nomináciu predloženú rakúskou vládou,
   po získaní stanoviska Komisie,
   keďže:

               (1)

               Rada rozhodnutím 2006/524/ES, Euratom z 11. júla 2006, ktorým sa vymenúvajú českí, nemeckí, estónski, španielski, francúzski, talianski, lotyšskí, litovskí, luxemburskí, maďarskí, maltskí, rakúski, slovinskí a slovenskí členovia Európskeho hospodárskeho a sociálneho výboru (1), vymenovala rakúskych členov výboru na obdobie od 21. septembra 2006 do 20. septembra 2010.

               (2)

               V dôsledku odstúpenia pána Hansa KLETZMAYRA sa uvoľnilo jedno miesto rakúskeho člena uvedeného výboru,

         ROZHODLA TAKTO:
   Článok 1
   Pán Gerfried GRUBER sa vymenúva za člena Európskeho hospodárskeho a sociálneho výboru ako náhrada za pána Hansa KLETZMAYRA na zvyšný čas jeho funkčného obdobia, ktoré trvá do 20. septembra 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 15. októbra 2007

            Za Radu

            predseda

         L. AMADO

      (1)  Ú. v. EÚ L 207, 28.7.2006, s. 30. Rozhdnutie zmenené a doplnené rozhodnutím 2007/622/ES, Euratom (Ú. v. EÚ L 253, 28.9.2007, s. 39).


title: Rozhodnutie Rady (EÚ) 2016/768 z 21. apríla 2016 o prijatí zmien Protokolu z roku 1998 o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979

text:
               18.5.2016

               SK

               Úradný vestník Európskej únie

               L 127/8

         ROZHODNUTIE RADY (EÚ) 2016/768
   z 21. apríla 2016
   o prijatí zmien Protokolu z roku 1998 o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia je stranou Dohovoru Európskej hospodárskej komisie Organizácie Spojených národov (EHK OSN) o diaľkovom znečisťovaní ovzdušia prechádzajúcom hranicami štátov z roku 1979 (ďalej len „dohovor“) od jeho schválenia v roku 1981 (1).

               (2)

               Únia je stranou Protokolu z roku 1998 o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „protokol“) od jeho schválenia 4. apríla 2001 (2).

               (3)

               Strany protokolu otvorili v roku 2009 rokovania, ktorých rozsah bol rozšírený v roku 2010, s cieľom ďalej zlepšiť ochranu ľudského zdravia a životného prostredia, a to aj aktualizáciou emisných limitov v súvislosti s emisiami látok znečisťujúcich ovzdušie v mieste zdroja.

               (4)

               V roku 2012 strany prítomné na 31. zasadnutí Výkonného orgánu dohovoru prijali konsenzom rozhodnutia 2012/5 a 2012/6, ktorými sa mení protokol.

               (5)

               Zmeny uvedené v rozhodnutí 2012/6 nadobudli platnosť a účinnosť na základe zrýchleného postupu stanoveného v článku 13 ods. 4 protokolu.

               (6)

               Zmeny uvedené v rozhodnutí 2012/5 si vyžadujú prijatie stranami protokolu v súlade s článkom 13 ods. 3 protokolu.

               (7)

               Únia už prijala nástroje týkajúce sa otázok, na ktoré sa vzťahujú zmeny protokolu, vrátane smernice Európskeho parlamentu a Rady 2010/75/EÚ (3).

               (8)

               Zmeny protokolu uvedené v rozhodnutí 2012/5 by sa preto mali v mene Únie prijať,

         PRIJALA TOTO ROZHODNUTIE:
   Článok 1
   Zmeny Protokolu z roku 1998 o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov z roku 1979 (ďalej len „protokol“) sa týmto prijímajú v mene Únie.
   Zmeny protokolu v znení, ktoré sa uvádza v prílohe k rozhodnutiu 2012/5 Výkonného orgánu dohovoru, sú pripojené k tomuto rozhodnutiu.
   Článok 2
   Predseda Rady určí osobu(-y) splnomocnenú(-é) uložiť v mene Únie, pokiaľ ide o otázky, ktoré patria do právomoci Únie, listinu o prijatí podľa článku 13 ods. 3 protokolu (4).
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 21. apríla 2016

            Za Radu

            predseda

         G.A. VAN DER STEUR

      (1)  Ú. v. ES L 171, 27.6.1981, s. 11.

      (2)  Ú. v. ES L 134, 17.5.2001, s. 40.

      (3)  Smernica Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (Ú. v. EÚ L 334, 17.12.2010, s. 17).

      (4)  Dátum nadobudnutia platnosti zmien protokolu uverejní Generálny sekretariát Rady v Úradnom vestníku Európskej únie.

         ZMENY PROTOKOLU

         uvedené v prílohe k rozhodnutiu 2012/5 Výkonného orgánu dohovoru

      a)   Článok 1

                  1.

                  V odseku 10 sa slová „: i) tohto protokolu alebo ii) dodatku k prílohe I alebo II, keď sa stacionárny zdroj stáva subjektom ustanovení tohto protokolu len na základe skutočností uvedených v tomto dodatku“ nahrádzajú slovami „pre stranu tohto protokolu. Strana sa môže rozhodnúť, že stacionárny zdroj, ktorý už schválil príslušný vnútroštátny orgán v čase nadobudnutia platnosti tohto protokolu pre danú stranu, nebude považovať za nový stacionárny zdroj, ak sa jeho stavba alebo podstatná zmena začala v priebehu piatich rokov od tohto dátumu.“

                  2.

                  Za odsek 11 sa dopĺňa tento nový odsek 12:
                  „12.   Pojmy „tento protokol“ a „protokol“ znamenajú Protokol z roku 1998 o ťažkých kovoch v znení občasných zmien.“

            b)   Článok 3

                  3.

                  V odseku 2 sa slovo „Každá“ nahrádza slovami „S výhradou odsekov 2a a 2b každá“.

                  4.

                  V odseku 2 písm. a) sa slová „pre ktoré príloha III určuje najlepšie dostupné techniky“ nahrádzajú slovami „pre ktoré usmernenia prijaté stranami na zasadnutí výkonného orgánu určujú najlepšie dostupné techniky“.

                  5.

                  V odseku 2 písm. a) sa slová „pre ktoré príloha III určuje najlepšie dostupné techniky“ nahrádzajú slovami „pre ktoré usmernenia prijaté stranami na zasadnutí výkonného orgánu určujú najlepšie dostupné techniky“.

                  6.

                  Za odsek 2 sa vkladajú sa tieto nové odseky 2a a 2b:
                  „2a.   Strana, ktorá už bola stranou tohto protokolu pred nadobudnutím platnosti zmeny, ktorá zavádza nové kategórie zdrojov, môže uplatňovať limity platné pre „jestvujúci stacionárny zdroj“ na akýkoľvek zdroj v tejto novej kategórií, ktorého stavba alebo podstatná zmena sa začala pred uplynutím dvoch rokov od nadobudnutia platnosti tejto zmeny pre danú stranu, pokiaľ a kým tento zdroj neskôr neprejde podstatnou zmenou.
                  2b.   Strana, ktorá už bola stranou tohto protokolu pred nadobudnutím platnosti zmeny, ktorá zavádza nové limity platné pre „nový stacionárny zdroj“, môže naďalej uplatňovať predtým platné limity na akýkoľvek zdroj, ktorého stavba alebo podstatná zmena sa začala pred uplynutím dvoch rokov od nadobudnutia platnosti tejto zmeny pre danú stranu, pokiaľ a kým tento zdroj neskôr neprejde podstatnou zmenou.“

                  7.

                  V odseku 5:

                              a)

                              sa slová „, pričom strany v geografickom rozsahu EMEP ako minimum používajú metodiky určené riadiacim orgánom EMEP a strany mimo geografického rozsahu EMEP ako smernice používajú metodiky vypracované podľa pracovného plánu výkonného orgánu.“ vypúšťajú a nahrádzajú bodkou „.“.

                              b)

                              Za prvú vetu sa dopĺňa tento text:
                              „Strany v rámci geografického rozsahu EMEP používajú metodiky uvedené v usmerneniach pripravených riadiacim orgánom EMEP a prijatých stranami na zasadnutí výkonného orgánu. Strany na území mimo geografického rozsahu EMEP používajú ako usmernenia metodiky, ktoré sa vypracovali v rámci pracovného plánu výkonného orgánu.“

                  8.

                  Na konci článku 3 sa dopĺňa tento nový odsek 8:
                  „8.   Každá strana by sa mala aktívne podieľať na programoch v rámci dohovoru týkajúcich sa účinkov znečistenia ovzdušia na ľudské zdravie a životné prostredie a na programoch na monitorovanie a modelovanie atmosféry.“

            c)   Článok 3a

                  9.

                  Dopĺňa sa tento nový článok 3a:
                  „Článok 3a
                  Pružné prechodné opatrenia
                  1.   Bez ohľadu na článok 3 ods. 2 písm. c) a ods. 2 písm. d) môže strana dohovoru, ktorá sa stane stranou tohto protokolu, od 1. januára 2014 a 31. decembra 2019 uplatňovať pružné prechodné opatrenia na uplatňovanie najlepších dostupných techník a emisných hodnôt na jestvujúce stacionárne zdroje v osobitných kategóriách stacionárnych zdrojov za podmienok uvedených v tomto článku.
                  2.   Každá strana, ktorá sa rozhodne uplatňovať pružné prechodné opatrenia podľa tohto článku, uvedie vo svojej listine o ratifikácii, prijatí alebo schválení tohto protokolu alebo o pristúpení k nemu tieto údaje:

                              a)

                              osobitné kategórie stacionárnych zdrojov uvedených v prílohe II, pre ktoré sa strana rozhodla uplatňovať pružné prechodné opatrenia, za predpokladu, že sa nemôžu uviesť viac ako štyri takéto kategórie;

                              b)

                              stacionárne zdroje, ktorých výstavba alebo posledná podstatná zmena, ktoré sa začali pred rokom 1990 alebo alternatívnym rokom v období rokov 1985 – 1995 vrátane, určeným stranou pri ratifikácii, prijatí, schválení alebo pristúpení, ktoré sú oprávnené na pružné prechodné opatrenia uvedené v odseku 5 a

                              c)

                              plán vykonávania v súlade s odsekmi 3 a 4, v ktorom bude stanovený harmonogram úplného vykonania uvedených ustanovení.

                        3.   Strana uplatňuje ako minimum najlepšie dostupné techniky na jestvujúce stacionárne zdroje v kategóriách 1, 2, 5 a 7 prílohy II najneskôr do ôsmich rokov od nadobudnutia platnosti tohto protokolu pre danú stranu, alebo 31. decembra 2022, podľa toho, čo nastane skôr, s výnimkou prípadov uvedených v odseku 5.
                  4.   Strana nesmie v žiadnom prípade uplatňovanie najlepších dostupných techník alebo emisných limitov na jestvujúce stacionárne zdroje odložiť na obdobie po 31. decembri 2030.
                  5.   Pokiaľ ide o zdroje alebo zdroje uvedené v súlade s odsekom 2 písm. b), strana môže rozhodnúť, a to najneskôr do ôsmich rokov od nadobudnutia platnosti tohto protokolu pre danú stranu, alebo 31. decembra 2022, podľa toho, čo nastane skôr, že takýto zdroj alebo takéto zdroje budú zatvorené. Zoznam takýchto zdrojov sa uvedie ako súčasť ďalšej správy strany podľa odseku 6. Požiadavky na uplatňovanie najlepších dostupných techník a emisných limitov sa však nebudú vzťahovať na žiadny takýto zdroj alebo zdroje za predpokladu, že zdroj alebo zdroje sú zatvorené najneskôr do 31. decembra 2030. Na každý takýto zdroj alebo zdroje, ktoré nebudú k tomuto dátumu zatvorené, musí strana potom uplatňovať najlepšie dostupné techniky a emisné limity na nové zdroje v príslušnej kategórii zdroja.
                  6.   Strana, ktorá sa rozhodne uplatňovať pružné prechodné opatrenia podľa tohto článku, predkladá výkonnému tajomníkovi Komisie každé tri roky správu o svojom pokroku dosiahnutom pri uplatňovaní najlepších dostupných techník a emisných limitov na stacionárne zdroje v kategóriách stacionárnych zdrojov určených podľa tohto článku. Výkonný tajomník Komisie poskytne tieto trojročné správy výkonnému orgánu.“

            d)   Článok 7

                  10.

                  V odseku 1 písm. a):

                              a)

                              bodkočiarka na konci odseku „;“ sa nahrádza slovami „. Okrem toho:“
                              a

                              b)

                              vkladajú sa tieto nové body i) a ii):

                                          „i)

                                          keď strana uplatňuje odlišné stratégie zníženia emisií podľa článku 3 ods. 2 písm. b), c) alebo d), predkladá dokumentáciu o použitých stratégiách a svojom plnení požiadaviek týchto odsekov;

                                          ii)

                                          keď strana usúdi, že niektoré emisné limity špecifikované v súlade s článkom 3 ods. 2 písm. d) nie sú technicky ani ekonomicky realizovateľné, túto skutočnosť oznámi a odôvodní;“.

                  11.

                  Písmeno b) v odseku 1 sa nahrádza takto:

                              „b)

                              každá strana v rámci geografického rozsahu EMEP pravidelne prostredníctvom výkonného tajomníka Komisie informuje EMEP o úrovniach emisií ťažkých kovov uvedených v prílohe I s použitím metodík uvedených v usmerneniach pripravených riadiacim orgánom EMEP a prijatých stranami na zasadnutí výkonného orgánu. Strany mimo geografického rozsahu EMEP poskytujú dostupné informácie o úrovniach emisií ťažkých kovov uvedených v prílohe I. Každá strana poskytuje aj informácie o úrovniach emisií látok uvedených v prílohe I za referenčný rok stanovený v uvedenej prílohe;“.

                  12.

                  Za odsek 1 písm. b) sa dopĺňajú tieto nové písmená:

                              „c)

                              každá strana v rámci geografického rozsahu EMEP by mala prostredníctvom výkonného tajomníka Komisie predkladať výkonnému orgánu dostupné informácie o svojich programoch na sledovanie účinkov znečistenia ovzdušia na ľudské zdravie a životné prostredie a programoch na monitorovanie a modelovanie atmosféry s použitím usmernení prijatých výkonným orgánom;

                              d)

                              strany na územiach mimo geografického rozsahu EMEP by mali sprístupniť podobné informácie ako informácie uvedené v písmene c), ak ich o to požiada výkonný orgán.“

                  13.

                  V odseku 3:

                              a)

                              slová „V dostatočnom čase pred každoročným stretnutím výkonného orgánu EMEP poskytne“ sa nahrádzajú slovami „Na požiadanie výkonného orgánu a v súlade s harmonogramom, o ktorom rozhodne, poskytne EMEP“;

                              b)

                              za slovo „EMEP“ sa vkladajú slová „a iné pomocné orgány“;

                              c)

                              za slovo „poskytne“ sa vkladá slovo „relevantné“.

            e)   Článok 8

                  14.

                  Slová „EMEP pri použití vhodných modelov a meraní a v dostatočnom čase pred každoročným stretnutím Výkonného orgánu poskytne“ sa nahrádzajú slovami „Na požiadanie výkonného orgánu a v súlade s harmonogramom, o ktorom rozhodne, poskytne EMEP a jeho technické orgány a strediská s použitím vhodných modelov a meraní“.

            f)   Článok 10

                  15.

                  V odseku 4:

                              a)

                              slová „pripravia pracovný plán“ sa nahrádzajú slovom „zvážia“;

                              b)

                              za slovo „zvážia“ sa dopĺňajú slová „prípravu pracovného plánu“;

                              c)

                              vypúšťajú sa slová „na zníženie emisií ťažkých kovov do atmosféry, uvedených v prílohe I“.

            g)   Článok 13

                  16.

                  V odseku 3:

                              a)

                              slová „a príloh I, II, IV, V a VI“ sa nahrádzajú slovami „iné ako zmeny príloh III a VII“;

                              b)

                              slová „keď dve tretiny strán“ sa nahrádzajú slovami „keď dve tretiny tých strán, ktoré boli stranami v čase ich prijatia“.

                  17.

                  V odseku 4 sa slovo „deväťdesiatich“ nahrádza číselným údajom „180“.

                  18.

                  V odseku 5 sa slovo „deväťdesiatich“ nahrádza číselným údajom „180“.

                  19.

                  Za odsek 5 sa vkladajú tieto nové odseky 5a a 5b:
                  „5a.   Pre strany, ktoré danú zmenu prijali, sa postup stanovený v odseku 5 nahrádza postupom stanoveným v odseku 3 v súvislosti so zmenami príloh II, IV, V a VI.
                  5b.   Zmeny príloh II, IV, V a VI sa prijímajú konsenzom strán prítomných na zasadnutí výkonného orgánu. Zmena ktorejkoľvek takej prílohy nadobudne účinnosť po uplynutí jedného roka odo dňa, keď boli strany výkonným tajomníkom Komisie oboznámené s touto zmenou, pre tie strany, ktoré nepredložili depozitárovi oznámenie v súlade s ustanoveniami písmena a):

                              a)

                              každá strana, ktorá nie je schopná schváliť zmenu príloh II, IV, V a VI, to písomne oznámi depozitárovi do jedného roka odo dňa oznámenia prijatia zmeny. O prijatí každého takého oznámenia depozitár bezodkladne oboznámi všetky strany. Strana môže kedykoľvek nahradiť predchádzajúce oznámenie prijatím tejto zmeny a uložením listiny o prijatí u depozitára sa táto zmena prílohy pre túto stranu stane účinnou;

                              b)

                              žiadna zmena príloh II, IV, V a VI nenadobudne platnosť, ak súhrnný počet 16 alebo viac strán buď:

                                          i)

                                          predložilo oznámenie v súlade s ustanoveniami písmena a), alebo

                                          ii)

                                          neprijalo postup stanovený v tomto odseku a zatiaľ neuložilo listinu o prijatí v súlade s ustanoveniami odseku 3.“

            h)   Článok 15

                  20.

                  Za odsek 2 sa dopĺňa tento nový odsek 3:
                  „3.   Štát alebo regionálna hospodárska integračná organizácia vo svojej listine o ratifikácii, prijatí, schválení alebo pristúpení uvedie, že v súvislosti so zmenou príloh II, IV, V a VI nemá v úmysle viazať sa postupmi stanovenými v článku 13 ods. 5b.“

            i)   Príloha II

                  21.

                  V tabuľke v podpoložke II sa slová „olova a zinku“ v prvom riadku v rámci opisu kategórie 5 nahrádzajú slovami „olovených, zinkových, kremíkových a feromangánových zliatín“.

            j)   Príloha IV

                  22.

                  Číslo „1.“ sa dopĺňa pred prvý odsek.

                  23.

                  V písmene a) sa za slovo „protokolu“ vkladajú slová „pre danú stranu“.

                  24.

                  V písmene b):

                              a)

                              v prvej vete slová „osem rokov“ sa nahrádzajú slovami „dva roky“;

                              b)

                              na konci prvej vety sa za slovo „protokolu“ vkladajú slová „pre danú stranu, alebo 31. decembra 2020, podľa toho, čo nastane neskôr.“;

                              c)

                              posledná veta sa vypúšťa.

                  25.

                  Na konci prílohy sa vkladajú tieto nové odseky 2 a 3:

                              „2.

                              Bez ohľadu na odsek 1, ale s výhradou odseku 3, strana dohovoru, ktorá sa stane stranou tohto protokolu od 1. januára 2014 a 31. decembra 2019, môže pri ratifikácii, prijatí, schválení alebo pristúpení k tomuto protokolu vyhlásiť, že predĺži časový harmonogram uplatnenia emisných limitov podľa článku 3 ods. 2 písm. d) až na 15 rokov od nadobudnutia platnosti tohto protokolu pre danú stranu.

                              3.

                              Strana, ktorá prijala rozhodnutie podľa článku 3a tohto protokolu v súvislosti s určitou kategóriou stacionárneho zdroja, nesmie zároveň urobiť vyhlásenie podľa odseku 2 vzťahujúce sa na rovnakú kategóriu zdroja.“

            k)   Príloha V

                  26.

                  Príloha V sa nahrádza týmto textom:

                     „PRÍLOHA V

                        Emisné limity pre znižovanie emisií z veľkých stacionárnych zdrojov

                                 1.

                                 Pre znižovanie emisií ťažkých kovov sú dôležité dva typy emisných limitov:

                                             a)

                                             hodnoty pre určité ťažké kovy alebo skupiny ťažkých kovov a

                                             b)

                                             hodnoty pre tuhé častice vo všeobecnosti.

                                 2.

                                 Emisné limity pre tuhé častice v princípe nemôžu nahradiť špecifické emisné limity pre kadmium, olovo a ortuť, pretože množstvo kovov súvisiacich s emisiami tuhých častíc sa líši od jedného procesu k druhému. Dodržiavanie týchto limitov však významne prispieva k celkovému znižovaniu emisií ťažkých kovov. Naviac monitorovanie tuhých častíc je vo všeobecnosti menej nákladné ako monitorovanie jednotlivých druhov a kontinuálne monitorovanie jednotlivých ťažkých kovov vo všeobecnosti nie je únosné. Preto emisné limity pre tuhé častice majú veľký praktický význam a sú vo väčšine prípadov uvedené aj v tejto prílohe na doplnenie špecifických emisných limitov pre kadmium alebo olovo alebo ortuť.

                                 3.

                                 Oddiel A sa vzťahuje na strany iné ako Spojené štáty americké. Oddiel B sa vzťahuje na Spojené štáty americké.

                           A.   Strany iné ako Spojené štáty americké

                                 4.

                                 Len v tomto oddiele „prach“ znamená hmotnosť častíc akéhokoľvek tvaru, štruktúry alebo hustoty rozptýlených v plynnej fáze za podmienok v mieste odberu vzorky, ktoré môžu byť získané filtráciou za stanovených podmienok po odbere reprezentatívnej vzorky plynu, ktorá sa má analyzovať, a ktoré zostanú pred filtrom a na filtri po vysušení za stanovených podmienok.

                                 5.

                                 Na účely tohto oddielu „emisný limit“ (ELV) alebo „emisná hodnota“ znamená množstvo prachu a špecifických ťažkých kovov, na ktoré sa vzťahuje tento protokol, obsiahnuté v odpadových plynoch zo zariadenia, ktoré sa nesmie prekročiť. Ak nie je uvedené inak, emisný limit sa bude počítať ako hmotnosť znečisťujúcej látky na objem odpadového plynu (vyjadrená v mg/m3) pri štandardných podmienkach teploty a tlaku pre suchý plyn (objem pri 273,15 K, 101,3 kPa). Vzhľadom na obsah kyslíka v odpadovom plyne sa uplatňujú hodnoty uvedené pre vybrané kategórie veľkých stacionárnych zdrojov. Riedenie s cieľom zníženia koncentrácie znečisťujúcich látok v odpadových plynoch nie je dovolené. Limity sa nevzťahujú na ukončenie prevádzky, nábeh a údržbu zariadenia.

                                 6.

                                 Emisie sa vo všetkých prípadoch monitorujú meraním alebo výpočtami, ktoré dosahujú minimálne rovnakú presnosť. Súlad s emisnými limitmi sa overuje kontinuálnymi alebo diskontinuálnymi meraniami alebo akoukoľvek inou technicky vhodnou metódou vrátane overených metód výpočtu. Merania príslušných ťažkých kovov sa vykonávajú aspoň raz za tri roky pre každý priemyselný zdroj. Prihliada sa na usmerňovacie dokumenty o metódach merania a výpočtov, ktoré prijali strany na zasadnutí výkonného orgánu. V prípade kontinuálnych meraní sa súlad s emisným limitom dosiahne vtedy, keď potvrdený mesačný priemer emisií neprekročí ELV. V prípade diskontinuálnych meraní alebo iných vhodných postupov stanovenia alebo výpočtu sa súlad s ELV dosiahne vtedy, keď stredná hodnota založená na príslušnom počte meraní v reprezentatívnych podmienkach neprekročí hodnotu emisnej normy. Na účely overenia sa môže zohľadniť nepresnosť metód merania. Nepriame monitorovanie látok je možné aj prostredníctvom parametrov súčtu/kumulatívnych parametrov (napr. prachu ako parametra súčtu pre ťažké kovy). V niektorých prípadoch môže určitá technika na znižovanie emisií zabezpečiť zachovanie alebo splnenie hodnoty/emisného limitu.

                                 7.

                                 Monitorovanie príslušných znečisťujúcich látok a merania prevádzkových parametrov, ako aj zabezpečovanie kvality automatizovaných systémov a referenčných meraní určených na kalibráciu týchto systémov sa vykonávajú v súlade s normami CEN. Ak nie sú dostupné normy CEN, použijú sa normy ISO, vnútroštátne alebo medzinárodné normy, na základe ktorých sa zabezpečia údaje rovnocennej vedeckej kvality.

                           Spaľovacie zariadenia (kotly a výhrevné telesá) s menovitým tepelným príkonom prekračujúcim 50 MWth

                         (1)

                           (príloha II, kategória 1)

                                 8.

                                 Emisné limity pre emisie prachu v prípade spaľovania tuhých a kvapalných palív iných ako biomasa a rašelina (2):

                                    Tabuľka 1

                                                Druh paliva

                                                Tepelný príkon (MWth)

                                                ELV pre prach (mg/m3)
                                                 (1)

                                             Pevné palivá

                                             50 – 100

                                             Nové zariadenia:
                                             20 (čierne a hnedé uhlie a iné tuhé palivá)

                                             Existujúce zariadenia:
                                             30 (čierne a hnedé uhlie a iné tuhé palivá)

                                             100 – 300

                                             Nové zariadenia:
                                             20 (čierne a hnedé uhlie a iné tuhé palivá)

                                             Existujúce zariadenia:
                                             25 (čierne a hnedé uhlie a iné tuhé palivá)

                                             > 300

                                             Nové zariadenia:
                                             10 (čierne a hnedé uhlie a iné tuhé palivá)

                                             Existujúce zariadenia:
                                             20 (čierne a hnedé uhlie a iné tuhé palivá)

                                             Kvapalné palivá

                                             50 – 100

                                             Nové zariadenia:
                                             20

                                             Existujúce zariadenia:

                                                         30 (vo všeobecnosti)

                                                         50 (spaľovanie zvyškov destilácie a premeny v rafinériách z rafinácie surovej ropy na vlastnú spotrebu v spaľovacích zariadeniach)

                                             Kvapalné palivá

                                             100 – 300

                                             Nové zariadenia:
                                             20

                                             Existujúce zariadenia:

                                                         25 (vo všeobecnosti)

                                                         50 (spaľovanie zvyškov destilácie a premeny v rafinériách z rafinácie surovej ropy na vlastnú spotrebu v spaľovacích zariadeniach)

                                             > 300

                                             Nové zariadenia:
                                             10

                                             Existujúce zariadenia:

                                                         20 (vo všeobecnosti)

                                                         50 (spaľovanie zvyškov destilácie a premeny v rafinériách z rafinácie surovej ropy na vlastnú spotrebu v spaľovacích zariadeniach)

                                 9.

                                 Osobitné ustanovenia týkajúce sa spaľovacích zariadení uvedených v odseku 8:

                                             a)

                                             strana sa môže odchýliť od povinnosti dodržať ELV stanovené v odseku 8 v týchto prípadoch:

                                                         i)

                                                         v prípade spaľovacích zariadení, ktoré normálne používajú plynné palivo a ktoré musia výnimočne použiť iné palivá z dôvodu náhleho prerušenia dodávky plynu a na tieto účely musia byť vybavené zariadením na čistenie odpadových plynov;

                                                         ii)

                                                         v prípade existujúcich spaľovacích zariadení, ktoré nepracujú dlhšie ako 17 500 prevádzkových hodín od 1. januára 2016 najneskôr do 31. decembra 2023;

                                             b)

                                             ak sa spaľovacie zariadenie rozšíri o najmenej 50 MWth, pre rozšírenú časť, ktorej sa týka zmena, budú platiť ELV stanovené v odseku 8 pre nové zariadenia. ELV sa vypočíta ako priemer vážený podľa skutočného tepelného príkonu existujúcej i novej časti zariadenia;

                                             c)

                                             strany zaistia, aby sa prijali ustanovenia týkajúce sa postupov uplatňovaných v prípade poruchy alebo havárie zariadenia na znižovanie emisií;

                                             d)

                                             v prípade spaľovacieho zariadenia, ktoré súbežne používa dve palivá alebo viac palív, sa ELV stanoví ako vážený priemer ELV pre jednotlivé palivá na základe tepelného príkonu poskytovaného jednotlivými palivami.

                           Primárny a sekundárny železiarsky a oceliarsky priemysel (príloha II, kategórie 2 a 3)

                                 10.

                                 Emisné limity pre emisie prachu:

                                    Tabuľka 2

                                                Činnosť

                                                ELV pre prach (mg/m3)

                                             Aglomeračná úpravňa

                                             50

                                             Peletizačné zariadenie

                                             20 pre mletie, drvenie a sušenie
                                             15 pre všetky ostatné kroky procesu

                                             Vysoká pec: ohrievače vetra

                                             10

                                             Výroba a liatie ocele v kyslíkových konvertoroch

                                             30

                                             Elektrická výroba a liatie ocele

                                             15 (existujúce)
                                             5 (nové)

                           Zlievarne železa (príloha II, kategória 4)

                                 11.

                                 Emisné limity pre emisie prachu zo zlievarní železa:

                                    Tabuľka 3

                                                Činnosť

                                                ELV pre prach (mg/m3)

                                             Zlievarne železa:
                                             všetky pece (kuplové, indukčné, rotačné) všetky formy (stratené, trvalé)

                                             20

                                             Valcovanie za tepla

                                             20
                                             50, keď nemožno použiť vrecový filter z dôvodu prítomnosti vlhkých dymov

                           Výroba a spracovanie medi, zinku a kremíkomangánových a feromangánových zliatín vrátane IS pecí (príloha II, kategórie 5 a 6)

                                 12.

                                 Emisné limity pre emisie prachu v prípade výroby a spracovania medi, zinku a kremíkomangánových a feromangánových zliatín:

                                    Tabuľka 4

                                                ELV pre prach (mg/m3)

                                             Výroba a spracovanie neželezných kovov

                                             20

                           Výroba a spracovanie olova (príloha II, kategórie 5 a 6)

                                 13.

                                 Emisný limit pre emisie prachu z výroby a spracovania olova:

                                    Tabuľka 5

                                                ELV pre prach (mg/m3)

                                             Výroba a spracovanie olova

                                             5

                           Cementársky priemysel (príloha II, kategória 7)

                                 14.

                                 Emisné limity pre emisie prachu z výroby cementu:

                                    Tabuľka 6

                                                ELV pre prach (mg/m3)
                                                 (2)

                                             Zariadenia na výrobu cementu, pece, mlyny a chladiarne slinku

                                             20

                                             Zariadenia na výrobu cementu, pece, mlyny a chladiarne slinku využívajúce spoluspaľovanie odpadu

                                             20

                           Sklársky priemysel (príloha II, kategória 8)

                                 15.

                                 Emisné limity pre emisie prachu z výroby skla:

                                    Tabuľka 7

                                                ELV pre prach (mg/m3)
                                                 (3)

                                             Nové zariadenia

                                             20

                                             Existujúce zariadenia

                                             30

                                 16.

                                 Emisné limity pre emisie prachu z výroby skla: 5 mg/m3.

                           Výroba chlóru a zásad elektrolýzou soľného roztoku (príloha II, kategória 9)

                                 17.

                                 Existujúce zariadenia vyrábajúce chlór a zásady elektrolýzou soľného roztoku prostredníctvom ortuťových článkov sa musia konvertovať na technológiu bez využitia ortuti alebo zavrieť do 31. decembra 2020; v období do konverzie sa uplatňuje hodnota ortuti uvoľnenej zo zariadenia do ovzdušia 1 g/Mg (3) produkčnej kapacity chlóru.

                                 18.

                                 Nové zariadenia vyrábajúce chlór a zásady elektrolýzou soľného roztoku musia fungovať bez ortuti.

                           Spaľovanie odpadu (príloha II, kategórie 10 a 11)

                                 19.

                                 Emisný limit pre emisie prachu zo spaľovania odpadu:

                                    Tabuľka 8

                                                ELV pre prach (mg/m3)
                                                 (4)

                                             Spaľovanie komunálneho odpadu, odpadu, ktorý nie je klasifikovaný ako nebezpečný, nebezpečného odpadu a zdravotníckeho odpadu

                                             10

                                 20.

                                 Emisný limit pre emisie prachu zo spaľovania odpadu: 0,05 mg/m3.

                                 21.

                                 Emisný limit pre emisie ortuti zo spoluspaľovania odpadu v zdrojových kategóriách 1 a 7: 0,05 mg/m3.

                           B.   Spojené štáty americké

                                 22.

                                 Emisné limity pre znižovanie emisií tuhých častíc a/alebo špecifických ťažkých kovov zo stacionárnych zdrojov v nasledujúcich kategóriách stacionárnych zdrojov a zdroje, ktorých sa týkajú, sú uvedené v týchto dokumentoch:

                                             a)

                                             oceliarne: elektrické oblúkové pece – 40 C.F.R. Part 60, Subpart AA a Subpart AAa;

                                             b)

                                             malé spaľovne komunálneho odpadu – 40 C.F.R. Part 60, Subpart AAAA;

                                             c)

                                             výroba skla – 40 C.F.R. Part 60, Subpart CC;

                                             d)

                                             parné generátory na výrobu elektriny – 40 C.F.R. Part 60, Subpart D a Subpart Da;

                                             e)

                                             priemyselné, obchodné a inštitucionálne parné generátory – 40 C.F.R. Part 60, Subpart Db a Subpart Dc;

                                             f)

                                             spaľovne komunálneho odpadu – 40 C.F.R. Part 60, Subpart E, Subpart Ea a Subpart Eb;

                                             g)

                                             spaľovne nemocničného, zdravotníckeho a infekčného odpadu – 40 C.F.R. Part 60, Subpart Ec;

                                             h)

                                             portlandský cement – 40 C.F.R. Part 60, Subpart F;

                                             i)

                                             sekundárne olovené huty – 40 C.F.R. Part 60, Subpart L;

                                             j)

                                             pece s kyslíkovým konvertorom – 40 C.F.R. Part 60, Subpart N;

                                             k)

                                             zariadenia na výrobu ocele v kyslíkových konvertoroch (po 20. januári 1983) – 40 C.F.R. Part 60, Subpart Na;

                                             l)

                                             primárne medené huty – 40 C.F.R. Part 60, Subpart P;

                                             m)

                                             primárne zinkové huty – 40 C.F.R. Part 60, Subpart Q;

                                             n)

                                             primárne olovené huty – 40 C.F.R. Part 60, Subpart R;

                                             o)

                                             zariadenia na výrobu ferozliatin – 40 C.F.R. Part 60, Subpart Z;

                                             p)

                                             iné spaľovne pevného odpadu (po 9. decembri 2004) – 40 C.F.R. Part 60, Subpart EEEE;

                                             q)

                                             sekundárne olovené huty – 40 C.F.R. Part 63, Subpart X;

                                             r)

                                             spaľovne nebezpečného odpadu – 40 C.F.R. Part 63, Subpart EEE;

                                             s)

                                             výroba portlandského cementu – 40 C.F.R. Part 63, Subpart LLL;

                                             t)

                                             primárna meď – 40 C.F.R. Part 63, Subpart QQQ;

                                             u)

                                             primárne olovené huty – 40 C.F.R. Part 63, Subpart TTT;

                                             v)

                                             zlievarne železa a ocele – 40 C.F.R. Part 63, Subpart EEEEE;

                                             w)

                                             integrovaná výroba železa a ocele – 40 C.F.R. Part 63, Subpart FFFFF;

                                             x)

                                             zariadenia na výrobu ocele v elektrických oblúkových peciach – 40 C.F.R. Part 63, Subpart YYYYY;

                                             y)

                                             zlievarne železa a ocele – 40 C.F.R. Part 63, Subpart ZZZZZ;

                                             z)

                                             primárne medené huty (miestne zdroje) – 40 C.F.R. Part 63, Subpart EEEEEE;

                                             aa)

                                             sekundárne medené huty (miestne zdroje) – 40 C.F.R. Part 63, Subpart FFFFFF;

                                             bb)

                                             primárne neželezné kovy (miestne zdroje): zinok, kadmium a berýlium – 40 C.F.R. Part 63, Subpart GGGGGG;

                                             cc)

                                             výroba skla (miestne zdroje) – 40 C.F.R. Part 63, Subpart SSSSSS;

                                             dd)

                                             sekundárne huty na neželezné kovy (miestne zdroje) – 40 C.F.R. Part 63, Subpart TTTTTT;

                                             ee)

                                             výroba ferozliatin (miestne zdroje) – 40 C.F.R. Part 63, Subpart YYYYYY;

                                             ff)

                                             zlievarne hliníka, medi a neželezných kovov (miestne zdroje) – 40 C.F.R. Part 63, Subpart ZZZZZZ;

                                             gg)

                                             normy výkonnosti pre zariadenia na prípravu a spracovanie uhlia – 40 C.F.R. Part 60, Subpart Y;

                                             hh)

                                             priemyselné, komerčné, inštitucionálne a výhrevné telesá – 40 C.F.R. Part 63, Subpart DDDDD;

                                             ii)

                                             priemyselné, komerčné a inštitucionálne kotly (miestne zdroje) – 40 C.F.R. Part 63, Subpart JJJJJJ;

                                             jj)

                                             zariadenia vyrábajúce chlór a zásady elektrolýzou soľného roztoku využívajúce ortuťové články – 40 C.F.R. Part 63, Subpart IIIII
                                             a

                                             kk)

                                             normy výkonnosti pre komerčné a priemyselné spaľovne pevného odpadu, ktorých výstavba sa začala po 30. novembri 1999 alebo pre ktoré sa úprava alebo obnova začala po 1. júni 2001 – 40 C.F.R. Part 60, Subpart CCCC.“

            l)   Príloha VI

                  27.

                  V odseku 1:

                              a)

                              slová „Ak nie je v tejto prílohe ustanovené inak, do“ sa vypúšťajú a nahrádzajú slovom „Do“;

                              b)

                              slová „šiestich mesiacov po dátume“ sa vypúšťajú;

                              c)

                              za slovo „protokolu“ sa vkladajú slová „pre danú stranu“.

                  28.

                  Odsek 3 sa vypúšťa.

                  29.

                  V odseku 4 sa pred slovo „strana“ vkladá „Bez ohľadu na odsek 1“.

                  30.

                  V odseku 5 sa úvodná veta pred písmenom a) nahrádza týmto textom:
                  „Každá strana najneskôr do dátumu nadobudnutia platnosti tohto protokolu pre danú stranu dosahuje úrovne koncentrácií, ktoré nepresahujú:“

         (1)  Menovitý tepelný príkon spaľovacieho zariadenia sa vypočíta ako súčet príkonu všetkých jednotiek pripojených k spoločnému komínu. Pri výpočte celkového menovitého tepelného príkonu sa neberú do úvahy samostatné jednotky s hodnotou nižšou ako 15 MWth.

         (2)  ELV neplatia obzvlášť pre:

                  —

                  zariadenia využívajúce biomasu a rašelinu ako jediný zdroj paliva,

                  —

                  zariadenia, v ktorých sa produkty spaľovania používajú na priame vykurovanie, sušenie alebo inú úpravu predmetov alebo materiálov,

                  —

                  zariadenia na dodatočné spaľovanie určené na čistenie odpadových plynov spaľovaním, ktoré nie sú prevádzkované ako samostatné spaľovacie zariadenia,

                  —

                  zariadenia na regeneráciu katalyzátorov katalytického krakovania,

                  —

                  zariadenia na premenu sírovodíka na síru,

                  —

                  reaktory používané v chemickom priemysle,

                  —

                  pece s koksovými batériami,

                  —

                  kaupre,

                  —

                  regeneračné kotly v rámci zariadení na výrobu celulózy,

                  —

                  spaľovne odpadu a

                  —

                  zariadenia zásobované energiou vyrobenou naftovými, benzínovými alebo plynovými motormi alebo spaľovacími turbínami bez ohľadu na použité palivo.

         (1)  Emisné limity sa vzťahujú na obsah kyslíka, ktorý predstavuje 6 % pre tuhé palivá a 3 % pre kvapalné palivá.

         (2)  Emisné limity sa vzťahujú na obsah kyslíka, ktorý predstavuje 10 %.

         (3)  Emisné limity sa vzťahujú na obsah kyslíka, ktorý predstavuje 8 % pre nepretržité tavenie a 13 % pre prerušované tavenie.

         (3)  1 Mg = 1 tona.

         (4)  Emisný limit sa vzťahuje na obsah kyslíka, ktorý predstavuje 11 %.